Ir-Regolament tal-Kummissjoni (KE) Nru 1286/2000
tad-19 ta’ Ġunju 2000
li jemenda Annessi I, II, u III tar-Regolament tal-Kunsill (KEE) Nru 2377/90 li jistabbilixxi proċedura tal-Komunità biex jiġu stabbiliti l-limiti massimi ta’ residwu ta’ prodotti mediċinali veterinarji f’oġġetti ta’ l-ikel li ġejjin mill-annimali.
(Test b’rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2377/90 tas-26 ta’ Ġunju 1990 li jistabbilixxi kull proċedura tal-Komunità għat-twaqqif tal-limiti ta’ residwu massimu ta’ prodotti mediċinali veterinarji f’oġġetti ta’ l-ikel li ġejjin mill-annimali [1], kif emendat l-aħħar bir-Regolament tal-Kummissjoni (KE) Nru 2010/1999 [2] u b’mod partikolari l-Artikoli 6, 7 u 8 ta’ dan,
Billi:
(1) B’mod konformi mar-Regolament (KEE) Nru 2377/90, limiti ta’ residwu massimu jridu jiġu stabbiliti progressivament għal kull sustanza farmakoloġikament attiva li hi użata fil-Komunità fil-prodotti mediċinali veterinarji maħsuba għat-teħid mill-annimali li jipproduċu l-ikel;
(2) Limiti ta’ residwu massimu għandhom jiġu stabbiliti biss wara eżami ta’ l-informazzjoni rilevanti kollha mill-Kumitat għal Prodotti Mediċinali Veterinarji rigward is-sigurtà ta’ residwi tas-sustanza kkonċernata għall-konsumatur ta’ oġġetti ta’ l-ikel li ġejjin mill-annimali u l-impatt ta’ residwi fl-ipproċessar industrijali ta’ affarijiet ta’ l-ikel.
(3) Fit-twaqqif tal-limiti ta’ residwu massimu għal residwi ta’ prodotti mediċinali veterinarji fl-oġġetti ta’ l-ikel li ġejjin mill-annimali, huwa meħtieġ li jiġu speċifikati l-ispeċi ta’ l-annimal li fih jista’ jkun hemm residwi preżenti, il-livelli li jistgħu jkunu preżenti f’kull wieħed mit-tessuti tal-laħam rilevanti miksuba mill-annimal ittrattat (tessut bersalju) u n-natura tar-residwu li hi rilevanti għall-monitoraġġ ta’ residwi (residwu ntraċċatur);
(4) Għall-kontroll ta’ residwi, kif hemm ipprovdut għalih fil-leġislazzjoni xierqa tal-Komunità, limiti ta’ residwu massimu għandu jiġi stabbilit għal tessuti bersalji ta’ fwied jew kliewi. Madankollu, il-fwied u l-kliewi huma s-soltu mneħħija mill-karkassi li jkunu f’moviment kummerċjali internazzjonali, u limiti ta’ residwu massimu suppost għalhekk ikunu dejjem stabbiliti għal tessuti ta’ muskolu jew grass.
(5) Fil-każ ta’ prodotti mediċinali veterinarji maħsuba għall-użu f’għasafar li jbidu, annimali li jagħmlu l-ħalib jew żunżan li jagħmlu l-għasel, limiti ta’ residwu massimu jridu jiġu stabbiliti għall-bajd, ħalib jew għasel;
(6) Phenoxymethylpeniċillina għandu jiġi mdaħħal fl-Anness I tar-Regolament (KEE) Nru 2377/90.
(7) Calcium aspartate, rhei radix, estratti standardizzati, preparazzjonijiet ta’ dawn, matricaria recutita, preparazzjoniet ta’ dawn, zinc aspartate, sodim salicylate, sodium acetylsalicylate, salicylic acid, methyl salicylate, carbasalate calcium u bismuth subnitrate u aluminium salicylate, Acetylsalicylic DL-lysine bażiku u aċidu għandhom jiġu mdaħħla f’Anness II għar-Regolament (KEE) Nru. 2377/90.
(8) Sabiex tippermetti għat-tlestija ta’ studji xjentifiċi, metilprednisolone u acetylisovaleryltylosin għandhom jiġu mdaħħla f’Anness III għar-Regolament (KEE) Nru. 2377/90.
(9) Kull perjodu adegwat għandu jkun permess qabel id-dħul fis-seħħ ta’ dan ir-Regolament sabiex jippremetti lill-Istati Membri jagħmlu kull bidla li tista’ tkun meħtieġa għall-awtorizzazzjonijiet li ġew mogħtija b’mod konformi mad-Direttiva tal-Kunsill 81/851/KEE [3], kif l-aħħar emendata mid-Direttiva 93/40/KEE [4] biex jittieħed akkont tad-disposizzjonijiet ta’ dan ir-Regolament biex jitqiegħed il-prodott mediċinali veterinarju fis-suq.
(10) Il-miżuri li għalihom hemm ipprovdut għalihom f’dan ir-Regolament huma skond il-fehmiet tal-Kumitat Permanenti fuq Prodotti Mediċinali Veterinarji,
ADOTTAT IR-REGOLAMENT LI ĠEJ:
Artikolu 1
L-Annessi I, II u III tar-Regolament (KEE) Nru. 2377/90 huma b’dan emendat kif imfassal fl-Anness hawnhekk.
Artikolu 2
Dan ir-Regolament għandu jidħol fis-seħħ fit-tielet jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mis-60 jum ta’ wara l-pubblikazzjoni tiegħu.
Dan ir-Regolament għandu jkun rabta fit-totalità tiegħu u jkun applikabbli b’mod dirett f’kull Stat Membru.
Magħmul fi Brussel, id-19 ta’ Ġunju 2000.